पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बीच भारत सरकार ने राशन कार्ड धारियों को प्रधानमंत्री गरीब कल्याण अन्न योजनान्तर्गत दो माह (मई-जून) मंे परिवार के प्रत्येक सदस्य को 05 किलो अतिरिक्त अनाज मुफ्त में देने की घोषणा की। वहीं राज्य सरकार ने मंगलवार को लॉकडाउन लगाने के बाद सभी राशन कार्ड धारियों को मई माह का अनाज मुफ्त में देने की घोषणा की है। इस तरह डीलर मई व जून माह में निर्धारित अनाज के अलावा परिवार के प्रत्येक सदस्य के अनुसार 05 किलो अतिरिक्त अनाज मुफ्त में देंगे। जिसमंे प्रत्येक राशनकार्ड धारियों के सदस्य को 05 किलो अनाज (02 किलो गेहूं और 03 किलो चावल) मुफ्त में दिया जाएगा। जिले के 01 लाख 96 हजार 546 राशनकार्डधारियों को योजना का लाभ मिलेगा। जिला खाद्य आपूर्ति पदाधिकारी सुधा गुप्ता ने बताया कि भारत सरकार द्वारा प्रधानमंत्री गरीब कल्याण अन्न योजनान्तर्गत सभी राशन कार्ड धारियों के प्रत्येक सदस्य को मई और जून माह में अतिरिक्त 05 किलो अनाज मुफ्त में दिया जाएगा। जबकि राज्य सरकार के निर्देश के आलोक में सभी राशन कार्ड धारियों को मई माह में मुफ्त में अनाज का वितरण किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn